Publication: Magyar Közlöny
Issue: MK-2001-21 (Year: 2001, Number: 21)
Era: 1990-2004
Section: Melléklet a 3/2001. (II. 23.) KöM—FVM—NKÖM—BM együttes rendelethez
Paragraph Index: 249

Melléklet a 3/2001. (II. 23.) KöM—FVM—NKÖM—BM együttes rendelethez Az állatkerti állatok minimális elhelyezési feltételei A melléklet az állatkertekben leggyakrabban tartott állatfajok, illetve állatcsoportok elhelyezésének minimális feltételeit tartalmazza. Amennyiben az állatkertben tartott állatfaj jelen mellékletben nem szerepel, vagy valamelyik kategóriába való besorolása kérdéses, a tartás minimális feltételeit az illetékes Nemzeti Park Igazgatóság állapítja meg. Az állatokat olyan feltételek között kell elhelyezni állatkertekben, amelyek megfelelnek az állatok jólétének, és biztosítják a természeteshez hasonló viselkedésük kialakulását. Ennek érdekében az állatoknak megfelelő méretű állattartó helyeket (kifutó, röpde, ketrec, medence) kell biztosítani. Gondoskodni kell az állatok jó kondícióban tartásához szükséges beltartalmú takarmányról és ivóvízről. Fizikai komfortjuk érdekében az állatok szükségleteinek megfelelő hőmérsékletet, világítást, illetve fürdési lehetőséget, megfelelő mélységű, fizikai és kémiai összetételű vizet, illetve az időjárás viszontagságaitól való védelmet kell teremteni. Az állatok állapotát és egészségét legalább naponta szakképzett személyeknek kell ellenőriznie. Azokat az állatokat, amelyeken sérülés, betegség, stressz tünetei tapasztalhatók, azonnali kezelésben és gondoskodásban kell részesíteni, szükséges esetben el kell különíteni, illetve az okozó tényezőt meg kell szüntetni. Az állattartó helyeket higiénikus viszonyok között kell tartani, a megfelelő takarításáról legalább napi gyakorisággal gondoskodni kell, a szennyvizet el kell vezetni. Az állatok számára ingerekben gazdag és megfelelően berendezett élőhelyet kell biztosítani, amelyek a természeteshez hasonló viselkedési formák gyakorlását lehetővé teszik. Az állatokat a természetben is jellegzetes kor- és ivari összetételű csoportviszonyok között kell tartani. Az állattartó helyek méretezésénél az alábbiak szerint kell eljárni: INVERTEBRATA — GERINCTELENEK (szárazföldi) Az összes fajra vonatkozóan: hosszúság: 1,5× az állat testhossza, szélesség: 1× az állat testhossza, magasság: 1× az állat testhossza, de legalább 30× 30× 30 cm-es inszektárium egyedi elhelyezésnél. További egyed: az alapterület 20%-kal növelendő. Ez a tartási feltétel a társasan tartandó ízeltlábúakra nem vonatkozik (pl. sáskák, lepkék). 2001/21. szám VERTEBRATA — GERINCESEK PISCES — HALAK Édesvízi és brakkvízi halak: 1 cm halra 35 cm2 vízfelszín jusson. Tengeri halak: 1 cm halra 8 liter víztömeg jusson, 25 cm feletti halaknál pedig cm-enként 15 liter víztömeg. AMPHIBIA — KÉTÉLT ŰEK A terrárium mérete: hosszúság: 1,5× az állat testhossza, szélesség: 1× az állat testhossza, magasság: 1× az állat testhossza, de (1—8 egyed) legalább 1 m 2, melynek fele medence, vízmélység 20 cm. További egyed: a terrárium alapterülete 20%-kal növelendő. REPTILIA — HÜLL ŐK Vízi teknősök (Testudinata, kivéve a Testudinidae családot) Az akvárium alapterülete egyedi elhelyezésnél: hosszúság: 4× a teknős hátpáncél hossza, szélesség: 2× a teknős hátpáncél hossza, vízmélység: 2× a teknős hátpáncél hossza. További egyed: az akvárium alapterülete 30%-kal növelendő. Szárazföldi teknősök (Testudinidae spp.) Kistestű fajok (Testudo spp.): a terrárium alapterülete (1—2 egyed): 3 m 2. További egyed: a terrárium alapterülete 10%-kal növelendő. A többi faj: a terrárium alapterülete (1—2 egyed): 6 m 2. További egyed: a terrárium alapterülete 30%-kal növelendő. Gyíkok (Sauria) A terrárium alapterülete egyedi elhelyezésnél: hosszúság: 2,5× a teljes testhossz, szélesség: 1,5× a teljes testhossz, magasság: 1× a teljes testhossz. További egyed: a terrárium alapterülete 20%-kal növelendő. Kígyók (Serpentes) A terrárium alapterülete egyedi elhelyezésnél: hosszúság: 1× a teljes testhossz, szélesség: 0,5× a teljes testhossz, magasság: 1× a teljes testhossz, de max. 2 m. További egyed: a terrárium alapterülete 20%-kal növelendő. Krokodilok (Crocodylia) Kistestű fajok (1,5 m testhossz alatt) egyedi elhelyezésnél: medenceterület: 1× a testhossz (m 2), vízmélység: 0,5× a testhossz (m), szárazföld: 2× a testhossz (m2). Nagytestű fajok (1,5 m testhossz felett) egyedi elhelyezésnél: medenceterület: 2× a testhossz (m2), vízmélység: 0,5× a testhossz (m), szárazföld: 4× a testhossz (m2). További egyedek: a medence és a szárazföld területe 20%-kal növelendő. A medence/szárazföld arány mind a belső helyen, mind a külső kifutóban 1/2. 2001/21. szám MADARAK Különböző (n) létszámú csoport Minden további egyed Speciális előírások létszám (n) szabad kifutó röpde szabad kifutó röpde terület m2 terület m2 térfogat m3 terület m2 terület m2 Strucc (Struthio camelus) 1—3 — — —

Source: https://magyarkozlony.hu/hivatalos-lapok/26d052a1e029e9a132102402c41ded6061c4ffb5/dokumentumok/8584af439b2e8019321b44a64669f868ea077c1d/letoltes